હર્ષદભાઈ એ નિલેશને બોલાવી વાતચીત કરી. પતિપત્નિ બન્નેને અંગ્રેજી બીલ્કુલ આવડતું ન હતું. હર્ષદભાઈને સમજ પડતી ના હતી કે આમને શું કામ આપવું? પણ દીપક લઈ આવ્યો હતો એટલે કાંઇ કામ તો આપવુ પડશે. સુધાને લોન્ડ્રી કરવાનું અને નિલેશને જે રૂમ નવી કનસ્ટ્રક થતી હતી ત્યાં ધ્યાન રાખવાનું કામ સોપાયું. બન્નેના થઈને ૧૫૦૦ ડોલર નક્કી થયાં. બન્ને બાળકોને સ્કુલમાં બેસાડવામાં આવ્યાં. અને એક રૂમ જ્યાં આગ લાગી હતી તેની બાજુનો રૂમ આપવામાં આવ્યો.